Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til møte i Menighets/Fellesrådet, tirsdag 22.oktober kl.18.00 i kirka.

**Saker til behandling:**

# **Sak 38/24 Godkjenning av innkalling og saksliste**

**Sak 39/24 Godkjenning av protokoll fra Menighets/Fellesrådsmøte 3.9.24**

**Sak 40/24 Referater**

**FR Sak 41/24 Regnskapsrapport pr 31.8.24**

**FR Sak 42/24 Høring om reguleringen av taushetsplikt i tros- og livssynssamfunn**

**Høringsfrist 15.november**

**MR Sak 43/24 Markering av Allehelgensdag**

**MR Sak 44/24 Bibelen – vers for vers**

**MR Sak 45/24 Menighetens juletrefest**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 928 22 218**

Torbjørn Paulsen har ansvar for bevertningen.

**Vel møtt!**

# Andreas Bay Tonje Østvik

Leder kirkeverge/daglig leder

**MØTEBOK**

#### Sak 38/24 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 39/24 Godkjenning av protokoll fra menighets/fellesrådsmøte 3.9.24

**Forslag til vedtak:**

Protokollen fra Menighets/fellesrådsmøte den 3.9.24 godkjennes.

#### Sak 40/24 Referater

*Følgende referater fremlegges:*

1. Det har ikke vært AU i forkant av dette møtet. Men medlemmene i AU har vært med og satt opp sakslisten.
2. KA - Digitale kontaktmøter for fellesrådene – sett av dato!

I høst arrangerer KA to digitale kontaktmøter på kveldstid for fellesråd (og menighetsråd i ettsoknskommuner). Møtene vil inneholde del 4 av rådsopplæringen, intro til høringen på KAs strategiplan 2025-2029 og valg til KAs landsråd. **Datoene er** [**19. november**](https://kainfo.mailmojo.no/e/m/c/457225/5b726179/IDKpFDMTWIgFKBNTPsWIH6mY5iL0G8l/) (Bjørgvin, Møre, Nidaros, Sør-Hålogaland **og Nord-Hålogaland**) og [28. november](https://kainfo.mailmojo.no/e/m/c/457225/520a5e6e/IDKpFDMTWIgFKBNTPsWIH6mY5iL0G8l/) (Oslo, Borg, Hamar, Tunsberg, Agder og Telemark og Stavanger) og påmeldingen er åpen. Påmeldingsfrist 13.november kl 12.00

**Program for kontaktmøte:**

* Velkommen og nytt fra KA v/ Marit Halvorsen Hougsnæs
* Strategiplan – introduksjon til høringen v/ Marit B. Lågøyr
* Rådsopplæring: Politisk arbeid/påvirkning overfor kommunen - rollefordeling mellom rådet og kirkevergen, Reglementer/rammeverk og delegering - hva må vi ha på plass? Fellesrådets ansvar for HMS-samordning mellom de to arbeidsgiverne
* Valg til KAs landsråd ved v/ Knut Are Hole
* Gjennomføring av valg til KAs landsråd og presentasjon av kandidatene (for hvert bispedømme)
* Mulighet for fellesrådsnettverket å ta opp aktuelle tema i etterkant

[Les om valg til KAs landsråd for lokalkirkelige organer her.](https://kainfo.mailmojo.no/e/m/c/457225/2b665b20/IDKpFDMTWIgFKBNTPsWIH6mY5iL0G8l/)

1. Kirkerådet – Høringer fra Kirkerådet høsten 2024

Kirkerådet sender dette brevet til alle menighetsråd og kirkelige fellesråd for å informere om saker som Kirkerådet sender på høring høsten 2024. Sakene sendes på høring i uke 41, slik at Kirkerådet etter planen kan forberede dem til behandling på Kirkemøtet 2025, som arrangeres i Trondheim 23.–28. april.

Kirkerådet vet at menighetsråd og kirkelige fellesråd kan oppleve høringer som en ekstra arbeidsbelastning. Det ønsker vi å unngå – samtidig som vi gjerne også vil understreke at tilbakemeldinger fra rådene er viktige for å kunne foreta de beste beslutningene. Høringene inneholder forslag som kan berøre ulike deler av kirken. Da er det avgjørende at instanser som blir berørt, kan bli hørt og si sin mening. Kirkerådet er derfor svært takknemlige for at rådene tar seg tid til å gi uttalelser.

For å forenkle arbeidsprosessene for rådene har Kirkerådet endret litt på rutinene. I høst vil flere av høringene sendes til et utvalg menighetsråd og kirkelige fellesråd, i stedet for at de sendes til alle menighetsråd og kirkelige fellesråd. Rådene som er valgt ut, kan likevel velge å ikke svare.

Rådene er valgt ut på en måte som sikrer at bispedømmene er blitt representert tilnærmet likt, med noe variasjon pga. forskjellig antall kirkelige fellesråd og menighetsråd i bispedømmene. Det har blitt tatt hensyn til geografi, medlemstall og befolkningstall. Dersom ditt råd ikke har mottatt en høring, men likevel ønsker å avgi en uttalelse, er det selvfølgelig mulig.

Oversikten under viser hvilke høringer som blir sendt ut til de utvalgte menighetsrådene og kirkelige fellesrådene.

- **Høring – rammer for kirkevalget**

- Høring – biskopens tilsyn

- Høyring – regulering av styringstenesta i Den norske kyrkja i kyrkjeordninga og av tilhøvet mellom prestetenesta og verksemda til soknerådet mv.

- **Høring – fellesordninger innen digitalisering, personvern og informasjonssikkerhet**

**(denne sendes til alle kirkelige fellesråd og menighetsråd med fellesrådsfunksjoner).**

Alle sakene har høringsfrist fredag 6.desember 2024.

De to høringene som er uthevet er de som vi har fått tilsendt.

**Forslag til vedtak:**

De fremlagte referatene tas til orientering.

**FR Sak 41/24 Regnskapsrapport pr 31.8.24**

Ikke klar enda, men regner med den kommer innen møtet.

**FR Sak 42/24 Høring om reguleringen av taushetsplikt i tros- og livssynssamfunn**

**Høringsfrist 15.november**

Norsk forening for gravplasskultur skriver følgende i mail 7.10.24 til alle fellesråd

Det viser seg at del III i [Høring om reguleringen av taushetsplikt i tros- og livssynssamfunn mv.](https://www.regjeringen.no/no/dokumenter/horing-om-reguleringen-av-taushetsplikt-i-tros-og-livssynssamfunn-mv/id3051779/) også inneholder endringer i gravplassregelverket.

Høringsfrist 15. november, vi oppfordrer alle våre medlemmer til å sette seg inn i endringsforslaget og levere høringssvar.

Del III av høringsnotatet gjelder forslag til enkelte mindre endringer i gravplassloven og gravplassforskriften for å effektivisere saksbehandlingen for gravplassmyndighetene:   
• Mulighet for kommuner og gravplassmyndigheter å stå som ansvarlig for eller fester av en grav, ikke kun fysiske personer   
• Klagerett på avgjørelser om frist for gravlegging av urne   
• Innsnevring av muligheten til å dispensere fra gravplassforskriften og overføring av myndighet til statsforvalteren   
• Mulighet for at enkelte spørsmål i lokale gravplassvedtekter ikke lenger trenger statlig godkjenning

Her ligger hele høringen:

[Høring om reguleringen av taushetsplikt i tros- og livssynssamfunn mv. - regjeringen.no](https://www.regjeringen.no/no/dokumenter/horing-om-reguleringen-av-taushetsplikt-i-tros-og-livssynssamfunn-mv/id3051779/)

**Kommunen eller gravplassmyndigheten som ansvarlig for eller fester av grav**

11.1 Gjeldende rett   
Festerett til grav kan bare innehas av en person, jf. gravplassloven § 14 andre ledd. Dette er forstått som en fysisk person. Gravplassloven § 9 fjerde ledd gir den som sørger for gravferden rett til å være ansvarlig for graven

11.3 Departementets forslag   
Gravplassloven § 9 femte ledd ny fjerde setning skal lyde: Når kommunen sørger for gravferden, kan kommunen eller gravplassmyndigheten stå som ansvarlig for graven. Gravplassloven § 14 andre ledd skal lyde: Festerett til grav kan bare innehas av en person, gravplassmyndigheten eller kommunen.

**12 Klagerett vedrørende fristen for gravlegging etter kremasjon**

12.1 Gjeldende rett  
Gravplassloven § 13 lyder:   
§ 13 Unntak fra reglene om frist for kremasjon og gravlegging Fristene i § 10 første ledd og § 12 gjelder ikke når avdødes legeme skal nyttes i samsvar med bestemmelsene i obduksjonslova eller det er besluttet sakkyndig likundersøkelse i medhold av straffeprosessloven § 228. Gravplassmyndigheten kan forlenge fristene i § 10 første ledd og § 12 dersom det foreligger tungtveiende grunner for det. Dersom vilkårene for oppbevaring av kiste tilsier det, skal gravplassmyndigheten forkorte fristene i § 10 første ledd og § 12. Gravplassmyndighetens avgjørelse etter denne paragraf kan ikke påklages.   
  
Kister skal gravlegges eller kremeres innen 10 virkedager med de unntak som følger av § 13. Fordi 10 virkedager er kort tid, kan avgjørelser om forkorting og forlenging av fristen ikke påklages. Det er etter gjeldende rett heller ikke anledning til å klage på avgjørelser om fristen for gravlegging av askeurne etter § 12 andre ledd.

12.3 Departementets forslag  
Gravplassloven § 13 tredje og fjerde ledd skal lyde:   
Dersom vilkårene for oppbevaring av kiste tilsier det, skal gravplassmyndigheten forkorte fristene i § 10 første ledd og § 12 første ledd.  
Gravplassmyndighetens avgjørelse etter denne paragraf kan ikke påklages. Avgjørelse om frist for gravlegging av askeurne kan likevel påklages.

**13 Endring i dispensasjonsregelen i gravplassforskriften § 39**

13.1 Gjeldende rett  
Gravplassforskriften § 39 lyder:   
Bestemmelsene i disse forskriftene kan ikke fravikes i vedtekter for gravplass med mindre det følger av den enkelte bestemmelse at den kan fravikes**. Departementet** kan fravike øvrige bestemmelser i forskriftene.

Dispensasjonsregelen <https://www.gravplassveileder.no/nb/forvaltning/fravikelse-fra-gravplassforskriften/> gir en generell mulighet for departementet til å dispensere fra forskriftene, enten i enkeltsaker eller som grunnlag for lokale gravplassvedtekter. Departementet har systematisk bedt om uttalelse fra gravplassrådgiveren og senere statsforvalteren før det er dispensert. Fordi privatpersoner kan søke departementet om dispensasjon, har saksunderlaget i noen tilfeller vært nokså tynt. I andre tilfeller har det vært behov for å etterspørre gravplassmyndighetens vurdering av saken. Den generelle dispensasjonsmuligheten som åpner for at også privatpersoner kan søke, gir også prinsipielt mulighet for at en sak får en runde til etter klageomgangen.

13.3 Departementets forslag  
 Gravplassforskriften § 39 skal lyde: Bestemmelsene i disse forskriftene kan ikke fravikes i vedtekter for gravplass med mindre det følger av den enkelte bestemmelse at den kan fravikes. **Statsforvalteren** kan etter søknad fra gravplassmyndigheten [eller fra tros- eller livssynssamfunn som forvalter gravplass godkjent etter trossamfunnsloven § 21], fravikeøvrige bestemmelser i forskriftene. I andre særlige tilfeller kan departementet fravike bestemmelser i forskriftene.

**14 Hjemmel for forskrift om at visse typer vedtektsbestemmelser ikke trenger statlig godkjenning**

14.1 Gjeldende rett  
Gravplassloven § 21 første ledd lyder:   
Gravplassmyndigheten fastsetter vedtektene for gravplasser. Vedtektene skal godkjennes av statsforvalteren.

At det skal være regler på lokalt nivå, går langt tilbake i gravplass sektoren. Det er en rekke spørsmål som må reguleres lokalt, f.eks. fredningstid (som avhenger av klima og jordbunnsforhold) og eventuelle regler om hvilken gravplass innbyggere i ulike deler av kommunen sokner til. Gravplassloven og -forskriften henviser en rekke spørsmål til nærmere regulering i vedtektene for gravplassene.

14.2 Departementets vurdering  
Departementets vurdering er at ordningen med lokale gravplassvedtekter fungerer godt. Vi forstår på statsforvalteren at veiledningen fram mot godkjenningen regelmessig gir langt bedre regler for gravplassmyndigheten å anvende og for innbyggerne å forstå. Gode lokale vedtekter er et sentralt virkemiddel for å skape gode gravplasstjenester og for å unngå klagesaker og konflikter.

Å kreve at alle endringer skal godkjennes, kan heve terskelen for å gjennomføre nødvendige vedtektsendringer, f.eks. om fredningstid eller stengning av gravfelt for kistegravlegging. Fordi denne type lokale regler har stor betydning for etterlatte i det korte tidsrommet mellom dødsfall og gravlegging og derfor bør være klare og formelt korrekte, kan det være fornuftig at slike regler godkjennes av statsforvalteren.

Eksempler på regeltyper som det kan vurderes å unnta fra kravet om godkjenning, kan være gravplasstilhørighet, festeperiodens lengde, bestemmelser om plantefelt, bestemmelser om navneskilt mv. i navnet minnelund.

For å gjøre det mulig å unnta noen sakstyper eller lignende fra kravet om at vedtektsendringer må godkjennes av statsforvalteren, er det nødvendig med en hjemmel i gravplassloven.

14.3 Departementets forslag  
Gravplassloven § 21 første ledd skal lyde:

Gravplassmyndigheten fastsetter vedtektene for gravplasser. Vedtektene skal godkjennes av statsforvalteren. **Departementet kan fastsette unntak fra kravet om godkjenning**.

**MR Sak 43/24 Markering av Allehelgensdag**

Allehelgensdag er søndag 3.november. Minnemarkeringer for de døde er blant de eldste

kristne skikkene. I dag samles mennesker i kirker i hele landet for å minnes de døde. Mennesker samles i takk til Gud for alt som har vært av liv og fellesskap med dem som vi har mistet. Vi ber også om Guds hjelp i sorgen og savnet etter våre kjære.

Det er planlagt minnegudstjeneste i kirka klokken 11.00. Til denne gudstjenesten inviteres

spesielt de som har gravlagt sine kjære i løpet av det siste året.

Om ettermiddagen er det åpen kirke kl 18.00-20.00, hvor det er mulighet for en stille stund,

lystenning og samtale.



De siste årene har vi også hatt stand

utenfor coop Extra med lysutdeling. Lysene har vært

sponset av Anitas blomster og begravelsesbyrå.

Klarer vi å få til det i år også?

Målet med kampanjen er å skape gode menneskemøter utenfor kirkerommet, være synlig

kirke i det offentlige rom og snakke om sorg, savn og trøst. Det er også et mål å invitere folk

til et neste møte i kirken. Det kan også deles ut brosjyren «Førstehjelp ved sorg».

**Forslag til vedtak:**

Det er ønskelig å arrangere stand og dele ut lys utenfor coop Extra fredag 1.november kl 15 –

17. Grete stiller og vil gjerne ha med seg noen frivillige.

**MR Sak 44/24 Bibelen - vers for vers**

Et bilde som inneholder tekst, bok, Papirprodukt, papir

Automatisk generert beskrivelse

Aksjonen – bibelen til alle er gjennomført i Salangen. Det var

ungdom i oppdrag på Borgen som var ansvarlige for utdelingen.

Selve aksjonen ble gjennomført i uke 40 i samarbeid med

frivillige fra menigheten. I løpet av tre dager hadde de vært

innom 846 husstander i kommunen og tilbudt en gratis bibel. Av

dem var det 190 som tok imot en bibel, 324 takket

nei og 332 var ikke hjemme. I prosent tok 37 % av de som var hjemme tok imot en bibel.

Som er forlengelse av dette er det kommet et initiativ fra redaksjonskomiteen om å arrangere møtepunkt for å lese det nye testamentet høyt. Nytestamentet – vers for vers. I løpet av en periode på 1 år, vil vi lese hele det nye testamentet høyt.

Det settes opp møtepunkt både i kirka og på puben, og gjerne i Lavangen kirke også. Det skal ikke være noe innledning, eller annet innhold, kun høytlesning fra det nye testamentet. Det er mulig å være med hele tiden, eller stikke innom og høre noe.

Når skal vi starte opp?

Er det noen som vil være med å lese?

**MR Sak 45/24 Menighetens juletrefest**

Det har vært en fin tradisjon å arrangere menighetens juletrefest mellom jul og nyttår. Datoen har vært litt skiftende, alt etter når det er andre arrangement i romjulen. Restejulekaker, kakao, besøk av de tre vise menn, kahoot, julesanger og gang rundt juletreet har vært fast innhold på juletrefestene de siste årene.

Et bilde som inneholder innendørs, bord, møbler, Aula

Automatisk generert beskrivelse

I 2022 ble menighetens juletrefest tatt inn som tiltak i trosopplæringsplanen med målgruppen 0-18 år.

Menighetsrådet finner dato og setter ned en komite for endelig planlegging.